Vanaf R600 R510 per nag, vir 2 mense
The Nest bied selfsorgverblyf in 'n stil straat in Meerensee, 'n voorstad van Richardsbaai, ongeveer 1 km vanaf 2 klein winkelsentrums, 2,5 km vanaf die strand en 15 minute se ry na die middedorp. Die perseel word deur pragtige voëllewe omring. Daar is 2 selfsorg-eenhede op dieselfde perseel as die eienaar se huis, maar die eenhede het elk hul eie ingang.
Die een selfsorgeenheid, naamlik The Fish Eagle-eenheid, bied verblyf aan tot 3 volwassenes of 2 volwassenes en 1 kind. Dit het 2 slaapkamers met 'n badkamer wat gedeel word. Die eerste slaapkamer het 'n driekwartbed, lugversorging en 'n plafonwaaier. Die tweede slaapkamer het 'n dubbelbed, lugversorging, 'n plafonwaaier, 'n TV met Netflix en YouTube en ruim ingeboude kaste. Die kombuis is volledig toegerus met eetgerei en breekware, mikrogolfoond, 'n yskas en wasmasjien.
Die ander selfsorgeenheid, The Purple-Crested Turaco-eenheid bied verblyf aan tot 2 gaste of 1 reisiger aangesien dit 1 dubbelbed het. Die aparte badkamer het 'n stort, 'n toilet en 'n wasbak. Die eenheid het 'n yskassie, mikrogolf, ketel en elektriese braaipan en basiese eetgerei en breekware.
'n Skuifdeur lei na 'n stil buite-area met 'n tafel met 2 sitplekke, sowel as braaigeriewe en 'n wasbak.